Všeobecné   záväzné   nariadenie

obce    R a k o v i c e 

č. 12

ktorým sa upravujú podmienky na ochranu Utajovaných skutočností,  práva a povinnosti právnických a fyzických osôb pri tejto ochrane 
v obci Rakovice

    Obecné zastupiteľstvo v Rakoviciach na základe ustanovenia § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov s použitím Zák. NR SR 241/2001 Z.z. o ochrane utajovaných skutočností a o zmene a doplnení Trestného zákona v znení neskorších predpisov    v y d á v a    toto

VŠEOBECNE ZÁVÄZNÉ NARIADENIE č. 12                                                                            
ktorým sa upravujú podmienky na ochranu utajovaných skutočností,  práva a povinnosti právnických a fyzických osôb pri tejto ochrane 
v obci Rakovice

§ 1
Úvodné ustanovenie

1.  Toto všeobecne záväzné nariadenie vymedzuje pojem utajovaná skutočnosť, upravuje podmienky  jej ochrany, práva a povinnosti  obce /poslancov obecného zastupiteľstva, starostu obce a poverených zamestnancov obce/ pri tejto ochrane a zodpovednosť za porušenie povinností stanovených týmto nariadením.

2.  Utajovanou skutočnosťou je informácia , alebo vec  uvedená v zozname utajovaných skutočností, ktorú vzhľadom na záujem obce Rakovice a SR treba chrániť pred vyzradením, zneužitím, poškodením, zničením, stratou alebo odcudzením.
Utajovaná skutočnosť sa označuje slovom „TAJNÉ“ alebo skratkou  „T“ na spisovom obale.

3.  Utajované skutočnosti sa chránia pred nepovolenou osobou,  ktorou je osoba, ktorá nemá oprávnenie oboznamovať sa s utajovanými skutočnosťami, alebo ktorá nie je oprávnená oboznamovať sa s utajovanými skutočnosťami nad rozsah,  ktorý jej bol určený.
                                                                                                                          
§ 2
Utajované skutočnosti obce

1.  Utajované skutočnosti sú:
            
     A/ vonkajšie
       - údaje o fungovaní systému obrany republiky v čase brannej pohotovosti štátu (v rozsahu kompetencií obce),
       - koncepčné dokumenty, plány a súhrnné údaje o civilnej ochrane,
       - súhrnné údaje a podklady o informačných systémoch obce,             
        - súhrnné štatistické, číselné a evidenčné údaje o obci, ako právnickej osobe,
        - prevádzkovo-technické údaje o obci,
        - informácie o obci týkajúce sa obchodných partnerov a obchodných aktivít know-how,        vrátane dokumentácií pre realizáciu určitých aktivít /projektová dokumentácia, autorské  a licenčné dokumenty a pod./

B / vnútorné
     - súhrnné štatistické, číselné a evidenčné údaje o zamestnancoch obce, 
     - súhrnné údaje, údaje a dokumentácia o volených funkcionároch  obce – poslancoch obecného zastupiteľstva v rozsahu štatistických a evidenčných údajov / tzv. osobné spisy poslancov/
     - údaje a informácie, súhrnné výkazy o zamestnancoch obce / t.j. osobné spisy zamestnancov obce/ vrátane ich platov, odmien,  odvodov do jednotlivých fondov,      
     - výkazy a údaje o zostatkoch a stavoch na peňažných účtoch obce, 
     - komplexné správy a analýzy o vnútornom chode obce a obecného úradu,
     - evidencie osôb určených na oboznamovanie sa s utajovaným skutočnosťami a ich     všetkými zmenami
     - záznamové pomôcky /písomnosti na odpisy, výpisy a koncepty/  označené ako tajné,
     - finančné a ekonomické opatrenia v prípravnej fáze – a to až do ich  zverejnenia                            
     - materiály a podklady, týkajúce sa príprav a plánovania kontrolných akcií a to až do   začatia kontroly,
     - priebežné a čiastkové protokoly ku kontrolným zisteniam a protokoly /tým nie je dotknutá povinnosť predkladať výsledky kontroly priamo obecnému zastupiteľstvu/,
     - oznámenia a podnety o podozrení z trestnej činnosti a iné podania zasielané orgánom činným v trestnom konaní a prokuratúre.

  C/ spojené s rozhodovaním
     - skutočnosti týkajúce sa konaní podľa zák. č. 71/1967 Zb. o správnom konaní,
     - skutočnosti týkajúce sa konaní podľa zák. SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov 
     - skutočnosti a súhrnné údaje obsahujúce informácie o úkonoch realizovaných v rámci trestného a občianskeho súdneho konania   /obec ako dožiadaný subjekt/
     - skutočnosti a údaje z činnosti obce, príp. aj iných orgánov, ktoré by mohli - aj potenciálne – ohroziť bezpečnosť, zdravie, ľudskú  dôstojnosť a osobnosť fyzických osôb. 

D/ zmluvné
      - podkladové údaje a informácie týkajúce sa investičných a neinvestičných zmluvných    akcií 
      - informácie a skutočnosti o obchodných rokovaniach, vrátane informácií z týchto rokovaní,
      - schválené zmluvy a dohody, ak to ich charakter vyžaduje alebo sa na tom zmluvné strany dohodnú.

E/ ostatné
     -  skutočnosti a informácie získané v rámci verejného obstarávania, 
     - skutočnosti, informácie a celá dokumentácia získaná v rámci výberových a konkurzných konaní.

2. Zamestnanci obce Rakovice sú povinní počas výkonu svojej práce a aj po jej skončení     zachovávať mlčanlivosť o všetkých skutočnostiach uvedených v ods. 1 tohto ustanovenia.

3.  Konanie v rozpore s ods. 2 bude obec kvalifikovať ako konanie v rozpore s oprávnenými záujmami obce Rakovice a zároveň porušenie služobného tajomstva obce Rakovice.

4.   V prípade porušenia alebo ohrozenia oprávnených záujmov obce Rakovice, bude obec požadovať od zamestnanca náhradu škody ušlého zisku, príp. aj vydanie neoprávneného obohatenia.

§ 3
Oslobodenie od povinnosti mlčanlivosti

 1. Starostu obce môže oslobodiť od mlčanlivosti o utajovaných skutočnostiach majetkových veciach obecné zastupiteľstvo.

 Ostatných zamestnancov obce môže oslobodiť od povinnosti mlčanlivosti starosta obce.

2. Obecné zastupiteľstvo môže udeliť starostovi obce súhlas na  poskytovanie informácií.

Starosta obce môže udeliť zamestnancovi obce súhlas na poskytovanie informácií.       

§ 4
Kontrola

Kontrolu dodržiavania ustanovení tohto nariadenia vykonáva národný bezpečnostný úrad.

§ 5
Záverečné ustanovenia

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zák. č. 241/2001 Z. z. o ochrane utajovaných skutočností.

2. Zmeny a doplnky tohto všeobecne záväzného nariadenia schvaľuje Obecné zastupiteľstvo v Rakoviciach 3/5 väčšinou prítomných poslancov.     
                  
3. Toto všeobecne záväzné nariadenie bolo schválené dňa 15. 12. 2006 a účinnosť nadobúda dňom 1. 1. 2007.           .         

V Rakoviciach dňa 15.12.2006

        
                						  Dušan   D a l o š
                                                                                 Starosta obce Rakovice